ব'নহাম কাৰ্টাৰে হেৰী পটাৰ চলচ্চিত্ৰ শৃংখলাৰ হেৰী পটাৰ এণ্ড দ্য অৰ্ডাৰ অফ দ্য ফিনিক্স (২০০৭), হেৰী পটাৰ এণ্ড দ্য হাফ-ব্লাড প্ৰিন্স (২০০৯), হেৰী পটাৰ এণ্ড দ্য ডেথ্লী হেল'জ পাৰ্ট ৱান (২০১০) আৰু হেৰী পটাৰ এণ্ড দ্য ডেথ্লী হেল'জ পাৰ্ট টুত (২০১১) বেলাট্ৰিক্স লেষ্ট্ৰেঞ্জৰ ভূমিকাত অভিনয় কৰে। হেৰী পটাৰ এণ্ড দ্য অৰ্ডাৰ দ্য ফিনিক্সৰ চিত্ৰগ্ৰহণ চলি থকাৰ সময়ত, তেওঁৰ চৰিত্ৰটোৱে নেভাইল লংবটমৰ কাণত যাদুদণ্ডডাল সুমুৱাই দিওঁতে দূৰ্ঘটনাক্ৰমে কাৰ্টাৰে সহশিল্পী মেথিউ লিৱিছৰ কৰ্ণপটহ বিদীৰ্ণ কৰে। লেষ্ট্ৰেঞ্জ হিচাপে কাৰ্টাৰে "উজ্বল কিন্তু অৰ্ধব্যৱহৃত প্ৰতিভা" বুলি ইতিবাচক সঁহাৰি লাভ কৰে।. ইয়াৰ পিছতে তেওঁ ষ্টিফেন ছন্দহেইমৰ ব্ৰডৱে সংগীতালেখ্যৰ চলচ্চিত্ৰ ৰূপ ছুউনি ট'ড: দ্য ডেমন বাৰ্বাৰ অফ ফ্লিট ষ্ট্ৰীটত মিছেচ লভেটৰ ৰূপত অভিনয় কৰে। ছবিখনে ২০০৭ চনৰ ২১ ডিচেম্বৰত আমেৰিকাত আৰু ২০০৮ চনৰ ২৫ জানুৱাৰীত ব্ৰিটেইনত মুক্তি পায়। টিম বাৰ্টনৰ পৰিচালনাত ব'নহাম কাৰ্টাৰে তেওঁৰ প্ৰদৰ্শনৰ বাবে শ্ৰেষ্ঠ অভিনেত্ৰীৰ গ'ল্ডেন গ্ল'ব বঁটাৰ মনোনয়ন লাভ কৰে। তেওঁ ছুইনি ট'ড আৰু কনভাৰ্চেছন ৱিথ আদাৰ ৱমেনত কৰা অভিনয়ৰ বাবে ক্ৰমে ২০০৭ চনত ইভনিং ষ্টেণ্ডাৰ্ড ব্ৰিটিছ ফিল্ম এৱাৰ্ডছত আৰু ২০০৯ চনত এম্পায়াৰ এৱাৰ্ডছত শ্ৰেষ্ঠ অভিনেত্ৰীৰ সন্মান লাভ কৰে। টাৰ্মিনেটৰ চলচ্চিত্ৰ শৃংখলাৰ চতুৰ্থ ছবি টাৰ্মিনেটৰ ছেলভেচনতো তেওঁ এক সৰু অথচ গুৰুত্বপূৰ্ণ চৰিত্ৰ ৰূপায়ণ কৰে।

২০০৬ চনৰ মে'ত ব'নহাম কাৰ্টাৰে সন্তৰণ পোছাক ডিজাইনাৰ সামন্থ ছাগেৰ সৈতে নিজা ফেশ্বন লাইন 'দ্য পেন্টালুনিছ'ৰ শুভাৰম্ভ কৰে।
২০১০ চনত ব'নহাম কাৰ্টাৰে সংগী টিম বাৰ্টনৰ ছবি এলিচ ইন ৱাণ্ডাৰলেণ্ডত দ্য ৰেড কুইনৰ ভূমিকাত অৱতীৰ্ণ হয়।. তেওঁৰ চৰিত্ৰটো দুটা চৰিত্ৰ ক্ৰমে দ্য কুইন অফ হাৰ্টছ আৰু দ্য ৰেড কুইনৰ মিশ্ৰন আছিল। ২০০৯ চনৰ আৰম্ভণিতে ব'নহাম কাৰ্টাৰে দ্য টাইমছ কাকতত সৰ্বকালৰ শীৰ্ষ দহগৰাকী ইংৰাজ অভিনেত্ৰীৰ তালিকাত স্থান পাইছিল।

২০১০ চনত ব'নহাম কাৰ্টাৰে দ্য কিংছ স্পীচ্ছ ছবিত এলিজাবেথ বাওজ-লিয়নৰ চৰিত্ৰ ৰূপায়ণ কৰে। কাৰ্টাৰ তেওঁৰ প্ৰদৰ্শনৰ বাবে যথেষ্ঠ প্ৰশংসাৰ লগতে শ্ৰেষ্ঠ সহ অভিনেত্ৰীৰ বাফটা বঁটা আৰু অস্কাৰ বঁটাৰ মনোনয়ন লাভ কৰে। দ্য ফাইটাৰ ছবিৰ বাবে তেওঁ প্ৰথমটো বাফটা পুৰস্কাৰ লাভ কৰে যদিও মেলিছা লিঅ'ৰ হাতত অস্কাৰ হেৰুৱায়।

বিবিচি ফ'ৰৰ এনিড ব্লাইটনৰ ওপৰত টেলিভিছন জীৱনীচিত্ৰ 'এনিড'ত নাম ভূমিকাত অভিনয়ৰ বাবে ব'নহাম কাৰ্টাৰ চুক্তিৱদ্ধ হয়। পৰ্দাত ব্লাইটনৰ জীৱনৰ বিষয়ে এয়াই আছিল প্ৰথম উপস্থাপন। ইয়াৰ বাবে তেওঁ প্ৰথমটো দূৰদৰ্শন বাফটা মনোনয়ন লাভ কৰে। ২০১০ চনত ব'নহাম কাৰ্টাৰে ফ্ৰেডি হাইম'ৰৰ () সৈতে নাইজেল স্লেটাৰৰ জীৱনীচিত্ৰ ট'ষ্টত অভিনয় কৰে আৰু বাৰ্লিন চলচ্চিত্ৰ মহোৎসৱত বিশেষ সন্মান লাভ কৰে।. বৰ্তমান তেওঁ নিশ্চিতি দিছে যে চাৰ্লচ ডিকেন্সৰ উপন্যাস গ্ৰেট এক্সপেক্টেচনছৰ মাইক নিৱেলে দিয়া চলচ্চিত্ৰ ৰূপত তেওঁ মিচ হাভিছেমৰ চৰিত্ৰ ৰূপায়ণ কৰিব। ২০১১ চনৰ নৱেম্বৰত কাৰ্টাৰে বাফটা লাৰ বৰ্ষটোৰ ইংৰাজ শিল্পীৰ ব্ৰিটানিকা বঁটা লাভ কৰে।

২০১১ চনৰ মাজভাগত বাতৰি ওলাই যে লা মিজাৰেবল () এক চলচ্চিত্ৰ ৰূপত মাদাম থানাৰডিয়েৰৰ চৰিত্ৰ ৰূপায়ণ কৰিবলৈ কাৰ্টাৰ বুজাবুজিলৈ আহিছে। পিছত ২০১১ চনৰ ৮ ছেপ্তেম্বৰত তেওঁৰ ভূমিকা নিশ্চিত কৰা হয়।. ২০১২ চনৰ এপ্ৰিল মাহত ব'নহাম কাৰ্টাৰ ৰুফাছ ৱেইনৰাইটৰ "আউট অফ দ্য গেম" শীৰ্ষক গীতৰ ভিডিঅ'তো ভুমুকি মাৰে।
২০১২ চনৰ ১৭ মে'ত ঘোষণা কৰা হয় যে ৰিফ লাৰ্ছেনৰ গ্ৰন্থ দ্য চিলেক্টেড ৱৰ্কছ অফ টি. এছ. স্পাইভেটৰ এক চলচ্চিত্ৰ ৰূপ দ্য য়াং এণ্ড প্ৰডিজিয়াছ স্পাইভেটত ব'নহাম কাৰ্টাৰৱে অভিনয় কৰিব। তেওঁ এক পোছাক ব্ৰেণ্ড প্ৰদাৰ বাবে ৰ'মান পলানস্কি পৰিচালিত এক চুটি ছবিতো অভিনয় কৰে। এই চুটি ছবিখনৰ শীৰ্ষক আছিল 'এ থেৰাপী' আৰু তেওঁ বেন কিংছলিৰ এক থেৰাপী ৰোগী হিচাপে অভিনয় কৰিছিল।

মাতৃ-পৰিয়াল
কৰ্মজীৱন
পৰিয়াল
২০০৭-বৰ্তমানলৈকে